
แนวทางการประพฤติตนทางจริยธรรม Dos & Don’t
ประจำปีงบประมาณ 2567
องค์การบริหารส่วนตำบลช้างกลาง อำเภอช้างกลาง จังหวัดนครศรีธรรมราช
	เพื่อให้ข้าราชการ พนักงานจ้างขององค์การบริหารส่วนตำบลช้างกลาง มีความเข้าใจในประมวลจริยธรรมมากขึ้น สามารถนำไปใช้ในการปฏิบัติตนและปฏิบัติหน้าที่ได้อย่างเหมาะสมเพื่อให้ควรแก่การไว้วางใจและความเชื่อมั่นของประชาชน ดำรงตนเป็นแบบอย่างที่ดีงาม จึงสรุปแนวทางการปฏิบัติงานที่ควรทำและไม่ควรทำดังนี้
	หลักการ/ค่านิยม
	ควรทำ Dos
	ไม่ควรทำ Don’t

	1.ยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข
	ตระหนักยึดมั่นในหลักการปกครองในระบอบประชาธิปไตยอันมีพระมหากษัตริย์ทรงเป็นประมุข
	แสดงพฤติกรรมที่ก่อให้เกิดความเคลือบแคลงสงสัยว่าเป็นการต่อต้านการปกครองระบอบประชาธิปไตยอันมีพระมหากษัตริย์ทรงเป็นประมุข

	2.ซื่อสัตย์ สุจริต มีจิตสำนึกที่ดีและรับผิดชอบต่อหน้าที่
	ตระหนักในบทบาทหน้าที่และมีความรับผิดชอบในหน้าที่ราชการที่ดี
	ประพฤติปฏิบัติตน และปฏิบัติหน้าที่โดยไม่คำนึงถึงความเสียหายที่อาจจะเกิดขึ้นต่องานที่อยู่ในความรับชอบ ต่อหน่วยงานหรือต่อประชาชน

	3.กล้าตัดสินใจและกระทำในสิ่งที่ถูกต้อง
	ปฏิบัติหน้าที่โดยยึดมั่นในคุณความดีและประพฤติปฏิบัติตนให้สอดคล้องกับคำสอนหลักปฏิบัติของศาสนา และกฎระเบียบของราชการและปฏิบัติตนให้เหมาะสมในฐานะเป็นข้าราชการ
	ประพฤติปฏิบัติตนตามความพึงพอใจส่วนตัวโดยไม่คำนึงถึงกฎระเบียบหรือความเหมาะสมในการเป็นข้าราชการที่ดี

	4.คิดถึงประโยชน์ส่วนรวมมากกว่าประโยชน์ส่วนตน และมีจิตสาธารณะ
	ปฏิบัติที่โดยยึดถือประโยชน์ของทางราชการประโยชน์ของประชาชนและประโยชน์ของประเทศชาติเป็นหลัก
	ใช้ความรู้สึกส่วนตัวในการปฏิบัติหน้าที่มีอคติต่องานในหน้าที่ หรืองานที่ต้องปฏิบัติหรือมีอคติต่อเพื่อนร่วมงาน องค์กร หรือต่อประชาชน

	5.มุ่งผลสัมฤทธิ์ของงาน
	ปฏิบัติหน้าที่โดยคำนึงถึงประสิทธิภาพและประสิทธิผลเพื่อให้งานบรรลุเป้าหมายอย่างดีที่สุด รักษาและพัฒนามาตรฐานการทำงานที่ดีเพื่อเพิ่มศักยภาพการทำงานให้ดียิ่งขึ้น
	ปล่อยปละละเลยเพิกเฉยเมื่อพบเห็นว่ามีการปฏิบัติหน้าที่ไม่เต็มความสามารถ

	หลักการ/ค่านิยม
	ควรทำ Dos
	ไม่ควรทำ Don’t

	6.ปฏิบัติหน้าที่อย่างเป็นธรรมและไม่เลือกปฏิบัติ
	-ปฏิบัติหน้าที่โดยคำนึงถึงความเป็นธรรม
-ให้บริการและอำนวยความสะดวกแก่ผู้มาติดต่อราชการด้วยอัธยาศัยที่ดีสุภาพและสร้างความประทับใจแก่ประชาชนผู้มาขอรับบริการ
-ปฏิบัติหน้าที่ให้เป็นไปตามกฎหมายระเบียบข้อบังคับที่กำหนดไว้
	-มีอคติในการปฏิบัติหน้าที่อย่างไม่เป็นธรรม เลือกปฏิบัติอย่างไม่เป็นธรรม
-ไม่ปฏิบัติตามระเบียบกฎหมายเพิกเฉยเมื่อพบเห็นว่ามีการกระทำที่เป็นการละเว้น

	7.ดำรงตนเป็นแบบอย่างที่ดี
	-ประพฤติปฏิบัติตนและปฏิบัติหน้าที่ตามประมวลจริยธรรม
-ไม่กระทำการใดๆอาจนำความเสื่อมเสียและไม่ไว้วางใจให้เกิดแก่ส่วนราชการ
-ดำรงตนให้เป็นแบบอย่างที่ดีรักษาชื่อเสียงภาพลักษณ์ของราชการ
	ประพฤติ ปฏิบัติตน และปฏิบัติหน้าที่ไม่สอดคล้องกับประมวลจริยธรรม

